Ríkislögreglustjóri óskar eftir rannsókn
Ríkislögreglustjóri hefur sent ríkissaksóknara erindi og óskað eftir að hann fái úr því skorið hvort einhverjir hjá embættinu kunni að hafa framið refsiverða háttsemi með því að rannsaka ekki meinta tilraun til að þvætta 30 milljarða króna í viðskiptum hjá Landsbankanum.
Fram kemur á heimasíðu ríkislögreglustjóra, að þetta sé gert í tilefni af fréttaflutningi DV um að nafngreindur einstaklingur hafi á árinu 2006 gert tilraun til að þvætta 30 milljarða króna í viðskiptum hjá Landsbankanum og vegna ásakana blaðsins um að embætti ríkislögreglustjóra hafi ekki rannsakað málið eins og því hafi borið lögum samkvæmt. Ríkislögreglustjóri segist jafnframt hafa vísað ásökunum DV á bug.
Ríkislögreglustjóri hefur áður sagt, að embættinu hafi ekki borist  tilkynning á grundvelli laga um peningaþvætti eða upplýsingar í formi kæru um þau atvik sem væru tilefni fréttar DV.
Blaðið sagði frá því í síðustu viku, að Jón Gerald Sullenberger hefði árið 2006 boðið Landsbankanum skuldabréf frá Venesúela fyrir samtals 30 milljarða króna  en bréfin voru skráð í Bandaríkjadölum.
DV hafði eftir Jóni Gerald, að um hefði verið að ræða bréf á vegum aðila í Miami. Sagðist Jón Gerald hafa boðið bréfin í bankanum en að öðru leyti ekki komið nálægt málinu.
Ríkislögreglustjóri hefur sent ríkissaksóknara erindi og óskað eftir að hann fái úr því skorið hvort einhverjir hjá embættinu kunni að hafa framið refsiverða háttsemi með því að rannsaka ekki meinta tilraun til að þvætta 30 milljarða króna í viðskiptum hjá Landsbankanum.
Fram kemur á heimasíðu ríkislögreglustjóra, að þetta sé gert í tilefni af fréttaflutningi DV um að nafngreindur
einstaklingur hafi á árinu 2006 gert tilraun til að þvætta 30 milljarða króna í viðskiptum hjá Landsbankanum.
Ríkislögreglustjóri segist jafnframt hafa vísað ásökunum DV á bug.
Blaðið sagði frá því í síðustu viku, að Jón Gerald Sullenberger hefði árið 2006 boðið Landsbankanum skuldabréf frá Venesúela fyrir samtals 30 milljarða króna.